Инжыджокъуэм и IэнатIэщIэр
Урысей Федерацэм Социальнэ страхованэмкIэ и фондым къикIа унафэм ипкъ иткIэ, УФ-м Социальнэ страхованэмкIэ и фондым Къэбэрдей-Балъкъэр Республикэм щиIэ щIыналъэ къудамэм и унафэщIу ягъэуващ Инжыджокъуэ Сэфарбий Мухьэмэд и къуэр, нэхъапэм Росздравнадзорым и IуэхущIапIэу Къэбэрдей-Балъкъэр Республикэм щыIэм и Iэтащхьэу щытар.
Инжыджокъуэ Сэфарбий
ЩIыналъэ къудамэм и лэжьакIуэхэм Инжыджокъуэ Сэфарбий яригъэцIыхуащ Урысей Федерацэм Социальнэ страхованэмкIэ и фондым къызэгъэпэщыныгъэ-кадр лэжьыгъэмкIэ и департаментым и Iэтащхьэ Исаков Владимир.
Абы теухуауэ екIуэкIа зэIущIэм щыIащ Къэбэрдей-Балъкъэр Республикэм и Правительствэм и УнафэщIым и къуэдзэ Къуэдзокъуэ Мухьэмэдрэ УФ-м и Президентым и лIыкIуэу Кавказ Ищхъэрэ федеральнэ округым щыIэм КъБР-мкIэ и федеральнэ инспектор Канунников Владимиррэ.
